CELEX: 62011CN0370
Language: hu
Date: 2011-07-12 00:00:00
Title: C-370/11. sz. ügy: 2011. július 12-én benyújtott kereset — Európai Bizottság kontra Belga Királyság

1.10.2011   
            
            
               HU
            
            
               Az Európai Unió Hivatalos Lapja
            
            
               C 290/2
            
         2011. július 12-én benyújtott kereset — Európai Bizottság kontra Belga Királyság
   (C-370/11. sz. ügy)
   2011/C 290/02
   Az eljárás nyelve: francia
   
      Felek
   
   
      Felperes: Európai Bizottság (képviselő: W. Mölls, meghatalmazott)
   
      Alperes: Belga Királyság
   
      Kereseti kérelmek
   
   Az Európai Bizottság azt kéri a Bíróságtól, hogy
   
               —
            
            
               állapítsa meg, hogy a Belga Királyság — azzal, hogy fenntartotta azon szabályokat, amelyek szerint a 85/611/EGK irányelv (1) alapján nem engedélyezett kollektív befektetési vállalkozások részvényeinek visszavásárlásakor elért értéknövekedés nem adóköteles, amennyiben e vállalkozások székhelye Belgiumban van, míg a Norvégiában vagy Izlandon letelepedett ilyen vállalkozások részvényeinek visszavásárlásakor elért értéknövekedés adóköteles — nem teljesítette az Európai Gazdasági Térségről szóló megállapodás 36. és 40. cikkéből eredő kötelezettségeit;
            
         
               —
            
            
               a Belga Királyságot kötelezze a költségek viselésére.
            
         
      Jogalapok és fontosabb érvek
   
   A Bizottság amiatt kifogásolja a szóban forgó nemzeti rendelkezéseket, hogy azok azzal a hatással járnak, hogy visszatartják a belga állampolgárokat a Norvégiában vagy Izlandon letelepedett kollektív befektetési vállalkozásokba történő befektetésektől, mivel az ez utóbbiak részvényeinek visszavásárlásakor elért értéknövekedés nem részesül a Belgiumban letelepedett kollektív befektetési vállalkozások részvényeinek visszavásárlásakor elért értéknövekedésre alkalmazandó adómentességben.
   A Bizottság azzal érvel, hogy az ilyen bánásmódbeli eltérés korlátozza a tőkemozgásnak az EGT-megállapodás 40. cikkében biztosított szabadságát. Ugyanígy korlátozza a szolgáltatásnyújtás szabadságát is, ami az EGT-megállapodás 36. cikkének megsértésének minősül.
   A belga hatóságok által felhozott kifogásokra válaszul a Bizottság először is kifejti, hogy az Európai Unióban letelepedett kollektív befektetési vállalkozások kategóriáján belül a belga jogszabályok által azon az alapon tett megkülönböztetés, hogy a 85/611/EGK irányelv által engedélyezettek-e vagy sem, nem képezi a jelen kereset tárgyát. Másodszor és harmadszor a Bizottság vitatja azon érvelést, miszerint a fent említett intézkedéseket az adóellenőrzések hatékonyságával kapcsolatos okok, vagy az információcserére irányuló mechanizmusok hiánya igazolják. Ebben az összefüggésben a Bizottság megállapítja, hogy Belgium, Norvégia és Izland ratifikálta az OECD és az Európa Tanács égisze alatt az adózás terén kötött közigazgatási segítségnyújtási egyezményt, és hogy a Belgium által Norvégiával, illetve Izlanddal kötött, a kettős adóztatás elkerülésére irányuló egyezmények előírnak információcserére irányuló mechanizmusokat ezen országok között.
   
      (1)  Az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 1985. december 20-i 85/611/EGK tanácsi irányelv (HL L 375., 3. o.; magyar nyelvű különkiadás 6. fejezet, 1. kötet, 139. o.)